SARL-NUUS SONDAG 07 April 2013 


U luister na ZS6SRL, die amptelike radiostasie van die Suid-Afrikaanse Radi- 
oliga, die nasionale vereniging vir amateurradio in Suid-Afrika. Die SARL saai 
elke Sondag om (8:15 SAT `n nuusbulletin in Afrikaans en om (8:30 SAT in En- 
gels uit. Vir oudio gaan na www.sarl.org.za, klik op `'Amateur Radio Today” en 
volg die skakels soos aangedui. Vir oudio deur Echolink, koppel met ZSOJPL-R. 


Hierdie en vorige bulletins kan van www.sarl.org.za afgelaai word en u kan ook 
daar inteken om toekomstige bulletins per e-pos te ontvang. 


U nuusleser is (naam en roepsein), op 145,725 MHz vanuit Pretoria, met, herlei- 
dings op 7,066 en 3,695 MHz ESB. (Ander nuuslesers verander soos toepaslik.) 


STIL SLEUTEL 


Dit is met leedwese dat bekend gemaak moet word dat die sleutel van Martin 
Coetzee, ZS6BOA, op 16 Maart 2013 weens 'n motorfietsongeluk in Rustenburg 
stil geraak het. 


Ons innige meegevoel aan Martin se familie en vriende. 

(POUSE) 

IN DIE NUUS VANDAG: 

OKOSA RAAK STRENG MET INTERNET DIENSVERSKAFFERS 
RADIOAMATEURS HET NIKS TE VREES NIE 


VK AMATEUR OOR 2 000 km GEHOOR MET GEBRUIK VAN SLEGS 10 
MILLIWATT 


U luister na ZS6SRL. Bly ingeskakel vir meer besonderhede oor hierdie en ander 
belangrike en interessante items. 


OKOSA RAAK STRENG MET INTERNET DIENSVERSKAFFERS 


Die Onafhanklike Kommunikasieowerheid van Suid-Afrika het op WBS- 
radiokommunikasietoerusting verseël en daarop op ses (Gautengse persele 
beslag gelê. Dit het mense geaffekteer wat IBURSTT en WBS gebruik vir 
internetverbindings. Die Outoriteit se inspekteurs is besig om toetse te 
doen ten einde vas te stel of aantygings waar is dat WBS die geaffekteerde 
radiotoerusting herverbind. 


In Oktober 2012 het OKOSA begin om streng op te tree met betrekking tot die 
insameling van uitstaande radiolisensiefooie. As gevolg hiervan het OKOSA- 
inspekteurs met ondersoeke begin wat gelei het dat vroeg verlede week op 
WBS-terreine toegeslaan is. OKOSA se optrede teen WBS vorm deel van `n na- 
sionale optrede om alle uitstaande lisensiefooie van elektroniese kommunikasie, 
uitsaai en poslisensies te verhaal. Om hierdie doel te bereik het die Owerheid 
ooreenkomste met verskeie lisensiehouers aangegaan vir die afbetaling van alle 
uitstaande radiospektrumlisensiegelde. 


Verlede Vrydag is OKOSA ooreenkomstig `n tydelike bevel van die Hoog- 
geregshof meegedeel om die toerusting aan WBS terug te besorg, maar die 
saga is vêr van verby. Vroeg Saterdagoggend het OKOSA `n verklaring 
uitgereik waarin hulle sê dat hulle die tydelike hofbevel van die Suid-Gautengse 
Hoogeregshof erken dat hulle die verseëlde en gekonfiskeerde radiokommu- 
nikasietoerusting moet terugbesorg. Die tydelike hofbevel is geldig tot 25 Mei 
2013 en stel WBS nie van sy verpligtings vry nie, hy moet nog steeds al die 
uitstaande lisensiegelde vir radiofrekwensies betaal. 


Verskeie radioamateurs wat van IBURST gebruik maak het tydelike onderbrek- 
ings met internetverbindings gerapporteer. 


RADIOAMATEURS HET NIKS TE VREES NIE 


OKOSA het die SARL meegedeel dat radioamateurs niks te vrees het nie. Reken- 
ings vir die huidige lisensiejaar is gepos. Daar is steeds vertragings in die 
Poskantoor en dit mag langer neem voordat die rekenings ontvang word.die 
woordvoerder van OKOSA het gesê dat amateurs wat wil betaal voordat die 
rekenings ontvang is, dit steeds kan doen maar hulle moet net seker maak dat 
hulle lisensienommer en roepsein op die betalingsadvies verskyn. 


TYD RAAK MIN OM VIR DIE SARL SE NASIONALE KONVENSIE TE 
REGISTREER 


Indien u nog nie vir die SAdRL se Nasionale Konvensie geregistreer het nie, 
doen dit nog hierdie naweek. Vermy die betaling van `n laatregistrasiefooi 
wat van 9 April af geld. Verkry die volledige program en besprekingsvorm 
by www.sarl.org.za, volg die koppelings vop die tuisblad. 


Sluit aan by `n groot afvaardiging van Kaapstad af asook baie plaaslike amateurs 
vir hierdie jaarlikse gebeurtenis. Die etefooi sluit kaartjies vir die gelukstrekking 
in vir 'n COM draagbare stel en tweebandantennas wat geborg word deur Sam 
Ford van Radio Accessories and Data Modems. 


Indien u enige besprekingsprobleme ondervind, kontak vir Geoff Levey, ZS6GRL, 
by 082 546 5546. 


VK AMATEUR OOR 2 000 km GEHOOR MET GEBRUIK VAN SLEGS 10 
MILLIWATT 


Eddie Bennett, G3ZJ0, van Northampton in die Verenigde Koninkryk maak 
nie enige aansprake nie. Desnieteenstaande mag hy nou die houer wees van 'n 
ORP-afstandrekord vir mikrokraguitsending met gebruik van 'n Raspberry Pi 
mikrorekenaar as `n sender. 


Bennett het volgens verslae die 10 milliwatt RF gebruik wat gelewer kan word 
deur die rekenaarbordjie van `n Raspberry Pi mikrorekenaar en wat oor 2 000 
km in die 7 MHz-band gehoor is. Die Raspberry Pi-bord kan gebruik word om 
as 'n WSPR-modus sender op lae, hoë en ultra hoë frekwensies tot 250 MHZ te 
werk. G3ZJO het die bord deur `n laedeurlaatfilter aan `n dipool vir 7 en 14 


MHZ bande verbind. Op 472 MH is `n klein omgekeerde L-Marconiantenna op 
6 m hoogte gebruik. 


WSPR (uitgespreek whisper) staan vir “Weak Signal Propagation Reporter”. 
Dit is `n rekenaarprogram wat gebruik word vir laeseinradiokommunikasie. Die 
program is oorspronklik deur Joe Taylor, K1JT, geskryf, maar is nou `n oopbron 
en is deur 'n klein span ontwikkel. Die program is ontwerp vir die uitsend en 
ontvangs van laekraguitsendings om voortplantingspaaie op die MEF- en HEF- 
bande te toets. 


Die Raspberry Pi is 'n kredietkaartgrootte bordjie wat in 'n TV- en toetsbord 
vir die rekenaar/sleutelbord waaraan sleutels gehang word inprop. Die Rasp- 
berry Pi model A en model B bordjies word as bordjies alleen voorsien en kom 
met sonder SD-kaart, kragbron, toetsbord vir die rekenaar /sleutelbord waaraan 
sleutels gehang word, kas of kabels. In Suid-Afrika is dit beskikbaar by RS Com- 
ponents. Dit kos minder as R500. 


Onder die stasies wat Eddie se WSPR-sein op 40 m ontvang het, was WA9JO 
oor 'n distansie van 2 124 km. Op 20 m is hy deur LY2BOS oor 'n distansie 
van 1 736 km gehoor. 472 kHz het nie so goed gevaar nie. Hy is egter ongeveer 
80 km vêr deur GAKPX gehoor. 


Indien u met die mikrokrag Raspberry Pi op DX iets wil probeer, die PEINNGZ- 
kode en binêr, om die mikrorekenaar in `n super @RP-seinsender te verander, 
dit is beskikbaar by tinyurl.com/raspberry-pi-transmitter. 


Hier is `n uitdaging aan Suid-Afrikaanse radioamateurs. Die eerste Suid- 
Afrikaanse radioamateur wat op 40 m deur `n ander radioamateur met gebruik 
van `n Raspberry Pi gehoor word, sal 'n ARRL Basiese Antennaboek toegeken 
word. Vertel SARLNUUS van u eksperimente by artoday@sarl.org.za, en sluit 
bevestiging van u sein in dat dit oor minstens 500 km gehoor is. 


WêRELDAMATEURRADIODAG 18 April 


Wat doen u klub op 18 April om Wêreldamateurradiodag te gedenk? ZS9DCC 
sal by die NARS in Gauteng op die lug wees. Sluit aan by Geoff, ZS6GRL en sy 
Span om amateurradio te demonstreer. Nog operateurs word benodig. Kontak 
Geoff by 082 546 5546. Stuur ook besonderhede van u klub se beplande akti- 
witeit aan artoday@sarl.org.za vir insluiting in volgende Sondag se bulletin. Die 
tema, vir die dag is die viering van `n eeu van die ondersteuning van noodkommu- 
nikasie deur radioamateurs. Indien u niks anders gaan doen nie, neem minstens 
u handdraagstel saam na u werkplek en skep `n belangstelling in amateurradio. 


SARL SE TUISBLAD EN BESPREKINGSFORUMS IS OOP VIR ALMAL 


Die SARL se tuisblad en besprekingsforums is oop vir SARL-lede sowel as nie- 
lede, plaaslik of oorsee. Al wat nodig is om toegang tot die tuisblad te verkry 
is die URL www.sarl.org.za. Die tuisblad dek Radio Vandag, HF-opdatering 
deur Dennis Green, ZS4BS en Mikrogolfnuus deur Mike Bosch, ZS2FM, Kom- 


petisienuus deur Geoff Levey, ZS6GRL en 'n inhoudsopgawe van aktiewe be- 
sprekingspunte op die SARL-forum. 


Om toegang tot die besprekingsforum te verkry, klik op Forums op die tuisblad 
en en 'n versoek sal kom vir 'n wagwoord. Indien u nie 'n intekenaar is nie, 
mag u registreer deur u roepsein te verskaf, wagwoord en URL en dan in te log. 
Wag `n tydjie vir die prosessering van die gegewens en u sal ingelig word dat u 
'n nuwe intekenaar is. Onthou net u wagwoord. 


Daar is tans 4 193 besprekingsonderwerpe en 1 918 intekenare waarvan 949 van 
hulle 51 267 keer met 15 forums verbind het. Daar is ook 16 511 kommentare 
in die argief oor 1 587 onderwerpe. 


NOG `N KLUB AFFILIEER BY DIE SARL 


Hierdie week verwelkom die SARL die Wolkberg Amateurradioklub in ons midde. 
Meer omtrent die Wolkbergklub kan gevind word by www.zs6twb.za.net/. Dié 
klub is onder andere aktief betrokke by BHF- en UHF-eksperimente en sien ook 
om na RAFE-opleiding in Polokwane en omgewing. 


NUWE LIDMAATSKAPAANSOEK `n Aansoek om lidmaatskap van die SARL 
is ontvang van Monty Nell, ZS6CEW. 


Enige besware teen die aanvaarding van sy lidmaatskapaansoek moet die Sekre- 
taris bereik voor of op die Dinsdag na hierdie bulletin. 


HAMNET GESIMULEERDE NOODKOMPETISIEUITSLAE 


Die organiseerders van die Hamnet gesimuleerde noodkompetisie het gevra, dat 
die volgende name bygevoeg word in die uitslae van hierdie kompetisie: 


Kategorie C. ZS1KR, Suid-Kaapse Amateurradioklub, 1 440 punte 
Kategorie D. ZS6FDX, Francois Reyneke, 1 854 punte. 


Jammer vir die weglating van die name van hierdie deelnemers in die vroeëre 
bulletin. 


HEF VOORTPLANTINGSVOORSPELLING 


Hannes Coetzee, ZS6BZP, berig dat die verwagte sonaktiwiteitsvlak nog steeds 
laag gaan wees. Sonvlek AR 1 713 toon tekens van groei maar produseer nog 
nie enige ernstig sonfakkels nie. 


Vir diegene wat hulle eie frekwensievoorspellings wil doen, die verwagte effek- 
tiewe sonvlektelling vir die week is ongeveer 71. 


Amateurs gaan al die DX-bande van 20 tot 10 m geniet met 20 m wat die beste 
openinge gaan oplewer terwyl 15 m net `n kortkop agter behoort te wees. 10 m 
openinge gaan smiddae oor dagligpaaie voorkom. 


Besoek gerus www.spaceweather.co.za vir meer inligting. 


DAGBOEK VAN GEBEURE 18 April Wêreldamateurradiodag en ZS9DCC 
op die lug; operateurs benodig, e-pos Geoff na contest@sarl.org.za of skakel hom 
by 082 546 5546. 20 April-20 Mei Herdenkingstasie PB33B@ op die lug, be- 
soek pa7da.jouwweb.nl/pb33a vir meer inligting. 26-27 April SARL Nasionale 
Konvensie, registreer nou, besonderhede verkrygbaar van on www.sarl.org.za. 
15/16 Junie Eerste naweek van die Internasionale Museumnaweke se geleen- 
theidsnaweke, registreer jou museumsatasie by www.ukradioamateur.co.uk /imw. 
22/23 Junie 'Tweede naweek van die Internasionale Museumnaweke se geleen- 
theidsnaweke. 


SARL-nuus nooi klubs en individue uit om nuusbrokkies van belang vir radioa- 
mateurs en kortgolfluisteraars in te dien. Plaas nuusberigte - indien moontlik 
- in beide Engels en Afrikaans op www.sarl.org.za/newsinbox.asp, nie later nie 
as die Donderdag wat die bulletindatum voorafgaan. 


Die SARL nooi u om elke Sondagoggend om 10:00 SAT op 145,750 MHz in die 
Pretoria-omgewing te luister na “Amateur Radio Today”. Daar is herleidings 
Op 7 082, 7 025 en 17 570 kHz en ook 'n podcast deur ZS6RO. Vir oudiostrome 
en Echolink deur ZS6FCS, besoek www.sarl.org.za, klik op “Amateur Radio To- 
day”, gaan na die groen kolom en klik op 'Listen on the web'. `n Heruitsending 
vind op Maandae om 16:30 UTC op 3 230 kHz plaas. Ontvangsrapporte, kom- 
mentaar en voorstelle sal waardeer word. Stuur e-pos aan artoday@sarl.org.za. 


Sentech voorsien die uitsendings op die nie-amateurfrekwensies. 


Ons wens al ons luisteraars `n gelukkige Paasfees en ons Joodse luisteraars 
gelukkige pasga. 


U het geluister na `n nuusbulletin van die Suid-Afrikaanse Radioliga saamgestel, 
vertaal en geredigeer deur George Honiball, ZS6NE. 


Dankie dat u geluister het, 73. 
/EX 


